ai4bharat/Pralekha huggingface dataset:
وزارت اطلاعات ونشریات
پرسار بھارتی کے ذریعے براڈ کاسٹ میں اصلاحات تاکہ نئی ٹیکنا لوجی اور نئے کنٹینٹ کے لئے راہ ہموار ہو سکے
نئی دلّی ،09 اکتوبر / پچھلے چند سالوں کے دوران دوردرشن اور آل انڈیا ریڈیو میں براڈ کاسٹنگ کی اصلاحات کا آغاز کرتے ہوئے ، پرسار بھارتی اینالوگ ٹیریسٹریل ٹی وی ٹرانسمیٹرس جیسی فرسودہ ٹیکنا لوجی کو ختم کرکے نئی اور ابھرتی ہوئی ٹیکنا لوجی اور نئے کنٹینٹ کے لئے راہ ہموار کر رہی ہے۔
کچھ میڈیا آؤٹ لیٹس میں غلط معلومات کی اشاعت کا نوٹس لیتے ہوئے پرسار بھارتی نے وضاحت کی ہے کہ فرسودہ اینالوگ ٹیریسٹریل ٹی وی ٹرانسمیٹرس کو ختم کرنے کے براڈ کاسٹ کے اصلاحی اقدامات کی غلط تشریح کی جا رہی ہے ۔ حال ہی میں ڈی ڈی سلچر ، ڈی ڈی کلا براگی وغیرہ کے بارے میں جھوٹی رپورٹس کا نوٹس لیا گیا ہے ۔ پرسار بھارتی نے ، اِس کی وضاحت کی ہے کہ یہ ڈی ڈی سینٹر ، اِن متعلقہ ریاستوں کے لئے سیٹلائٹ چینلوں پر براڈ کاسٹ ہونے والے پروگراموں کے کنٹینٹ تیار کرنا جاری رکھیں گے اور اس کے علاوہ ، یو ٹیوب اور سوشل میڈیا کے ذریعے ڈجیٹل میڈیا پر ، اِن کی موجودگی بر قرار رہے گی ۔ مثال کے طور پر ڈی ڈی سلچر اور ڈی ڈی کلا براگی کے ذریعے بنائے گئے پروگرام کنٹینٹ ڈی ڈی آسام اور ڈی ڈی چندنا پر براڈ کاسٹ ہوں گے ۔
اینالوگ ٹیریسٹریل ٹی وی ایک فرسودہ ٹیکنا لوجی ہے اور جس کو مرحلہ وار ختم کرنا عوام اور ملک کے مفاد میں ہے کیونکہ اس سے گرانقدر اسپیکٹرم نئی اور جدید ٹیکنا لوجی جیسے 5 جی کے لئے دستیاب ہو گی اور اس سے بجلی پر ہونے والے اخراجات میں بھی کمی آئے گی ۔ اب تک تقریباً 70 فی صد اینا لوگ ٹرانسمیٹرس کو مرحلہ وار ختم کیا گیا ہے ، جب کہ باقی کو مرحلہ وار ختم کیا جا رہا ہے ، جس کے لئے افرادی قوت کی دوبارہ تعیناتی کی خاطر مناسب اقدامات کو یقینی بنایا گیا ہے ۔ تقریباً 50 اینالوگ ٹیریسٹریل ٹی وی ٹرانسمیٹرس کو چھوڑ کر ، جو اسٹریٹیجک مقامات پر موجود ہیں ، پرسار بھارتی بقیہ فرسودہ اینا لاگ ٹرانسمیٹر کو 31 مارچ ، 2022 ء تک ختم کر دے گی ۔
اے ٹی ٹی کے مرحلہ وار خاتمے اور وسائل کو معقول بنانے کے لئے نظام الاوقات :
|
|
سال
|
|
مرحلہ وار ختم کئے جانے والے اے ٹی ٹی کی تعداد
|
|
بچنے والا اسپیکٹرم بینڈ وِد
|
|
آئی ای بی آر اخراجات میں کمی
|
|
2017 – 18 ء
|
|
306
|
|
وی ایچ ایف میں 7 میگا ہرٹز ، ایف ایف میں 8 میگا ہرٹز یو
|
|
ٹرانسمیٹر چلانے میں تقریباً 100 کروڑ روپئے کی سالانہ کی بچت
|
|
2018 – 19 ء
|
|
468
|
|
2019 – 20 ء
|
|
6
|
|
2020 – 21 ء
|
|
46
|
|
2021 – 22 ء
|
|
412
|
|
اکتوبر ، 2021 ء تک – 152
|
|
دسمبر ، 2021 ء تک – 109
|
|
مارچ ، 2022 ء تک – 151
پرسار بھارتی نے ڈجیٹل ٹیریسٹریل براڈ کاسٹنگ کے لئے اگلی جنریشن والے براڈ کاسٹ سولوشن / روڈ میپ کی تیاری کی خاطر آئی آئی ٹی کانپور کے ساتھ مفاہمت نامے پر دستخط کئے ہیں ۔ یہ 5 جی براڈ کاسٹ جیسے نئے معیارات پر مبنی ہوں گے تاکہ ڈائریکٹ ٹو موبائل براڈ کاسٹنگ جیسی نئی ایپلی کیشن کو استعمال کیا جا سکے اور مصنوعی ذہانت والے الگوریدم کے استعمال کے ذریعے نئے کنٹینٹ کے مواقع تشکیل دیئے جا سکیں ۔
ڈی ڈی فری ڈِش ، ڈی ٹی ایچ کے ذریعے ڈی ڈی آسام سمیت دور درشن کے تمام چینل اور بہت سے پرائیویٹ چینل پرسار بھارتی نے مفت فراہم کئے ہیں ، جس کے لئے پورے بھارت میں کوئی ماہانہ فیس نہیں ہے ۔ ڈی ڈی فری ڈِش ڈی ٹی ایچ چینلوں کو پکڑنے والے فری ٹو ایئر موڈ کے سیٹ ٹاپ باکس کھلے بازار میں خریدے جا سکتے ہیں اور یہ 120 سے زیادہ مفت ٹی وی چینلوں کے لئے ایک مرتبہ کی سرمایہ کاری ہو گی ۔ اس کے ذریعے بہت سے تعلیمی چینلوں کے ساتھ آکاشوانی کے 40 سے زیادہ سیٹلائٹ ریڈیو بھی دستیاب ہوں گے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 9878
(
امور صارفین، خوراک اور عوامی تقسیم کی وزارت
چینی ملوں کے لئے اسٹاک کی حد
نئی دہلی، 9 جولائی 2019، اضافی اسٹاک کی صورتحال کے پیش نظر حکومت نے جون 2018 میں چینی ملوں پر اسٹاک رکھنے کی حد نافذ کی ہے جس کا مقصد گھریلو بازار میں چینی کی ضرورت سے زیادہ سپلائی کو روکنا اور مانگ۔ سپلائی میں توازن برقرار رکھنا ہے۔ حکومت چینی کی فروخت کے لئے کم از کم قیمت فروخت  کا تعین بھی کرتی ہے تاکہ سبھی چینی ملوں کو مساوی مواقع دستیاب کرائے جاسکیں۔
بہت حد تک چینی ملیں ماہانہ اسٹاک کی حد سے متعلق حکم پر عمل درآمد کررہی ہیں۔ جو چینی ملیں ان احکامات پر عمل درآمد نہیں کرتی ہیں ان کے خلاف ضروری سامان قانون 1955 کے التزامات کے مطابق کارروائی کی جاتی ہے۔
چینی ملوں کے لئے قانونی طور پر یہ ضروری ہے کہ وہ پی۔II پروفارما آن لائن پُر کریں۔ اس میں ان کے ذریعہ کی گئی چینی کی پیداوار اور اس کے ذریعہ بھیجی گی چینی وغیرہ کی تفصیلات ہوتی ہیں۔ یہ پرفارما ہر ماہ پُر کرنا ہوتا ہےجس کی بنیاد پر حکومت اسٹاک کی حد سے متعلق احکامات پر عمل درآمد کی نگرانی کرتی ہے۔ ریاستی حکومتوں سے بھی کہا گیا ہے کہ وہ اس بات کو یقینی بنائیں کہ ان احکامات پر چینی ملیں عمل کریں۔
یہ اطلاع صارفین امور، خوراک اور عوامی نظام تقسیم کے وزیر مملکت جناب رنوے راؤ صاحب دادا راؤ نے آج لوک سبھا میں ایک تحریر جواب میں دی۔
۔۔۔۔۔۔۔۔۔۔۔
م ن۔م م ۔ن ا۔
U- 2959
(Visitor Counter : 34
صحت اور خاندانی بہبود کی وزارت
کووڈ-19 اپ ڈیٹ
نئی دلّی ،26 جون، 2021/
ملک گیر ٹیکہ کاری مہم کے تحت اب تک 31.50 کروڑ ٹیکے لگائے جاچکے ہیں۔
گذشتہ 24 گھنٹوں کے دوران 61.19 لاکھ ویکسین کی خوراکیں دی گئیں۔
ہندوستان میں زیر علاج مریضوں کی تعداد کم ہوکر5,95,565رہ گئی ہے،جو 86 دنوں کے بعد 6 لاکھ سے کم ہوگئی ہے۔
زیر علاج معاملے کل معاملوں کا1.97 فیصد ہیں۔
ملک بھر میں اب تک مجموعیطور پر 2,91,93,085 سے زیادہ افراد شفایاب ہوچکے ہیں۔
گذشتہ 24 گھنٹوں کے دوران64,818مریض شفا یاب ہوئے ہیں۔
مسلسل44ویں دن یومیہ نئے معاملات کے مقابلےروزانہ شفایاب ہونے والوں کی تعداد زیادہ درج ہوئی۔
شفایابی کی شرح بڑھ کر96.72 فیصد ہوگئی ہے۔
ہفتہ واری متاثرہ مریضوں کی شرح میں 5 فیصد کی کمی واقع ہوئی ہے، فی الحال یہ 2.97 فیصد ہے۔
یومیہ متاثرہ مریضوں کی شرح میں مسلسل19 دنوں سے 5 فیصد کی کمی آئی ہے، اور یہ 2.79 فیصد ہے
جانچ کی صلاحیت میں خاطر خواہ ضافہ ہوا ہے اور کل 40.18 کروڑ سے زیادہ ٹیسٹ کئے جاچکے ہیں۔
امور صارفین، خوراک اور عوامی تقسیم کی وزارت
ٹماٹر کی سپلائی میں نرمی، قیمتوں میں گزشتہ ہفتے کے مقابلے میں 12.89 فیصد اور گزشتہ ایک ماہ کے مقابلے میں 23.69 فیصد کمی آئی ہے
راجستھان کی فصل بازار میں آنے کی وجہ سے ٹماٹر کی تھوک قیمت میں کمی کی امید ہے
ملک گیر پیمانے پر21.12.2021 کو ٹماٹر کی قیمت گزشتہ ایک ہفتے کے مقابلے میں 12.89فیصد کم اور گزشتہ ایک مہینے کے مقابلے میں 23.69فیصد کم تھی۔ 21.12.2021 تک ہندوستان کے تمام بڑے شہروں میں ٹماٹر کی قیمتیں ایک ہفتہ پہلے اور ایک ماہ پہلے کے مقابلے میں کم ہوئی ہیں ۔
|
|
|
|
مراکز
|
|
ٹماٹر کی خوردہ قیمت 
|
|
موجودہ قیمت
|
|
ایک دن
|
|
ایک ہفتہ
|
|
ایک مہینہ
|
|
اتار۔ چڑھاؤ فیصد
|
|
پہلے
|
|
پہلے
|
|
پہلے
|
|
زیادہ
|
|
زیادہ
|
|
زیادہ
|
|
21.12.21
|
|
20.12.21
|
|
14.12.21
|
|
21.11.21
|
|
1 دن
|
|
1 ہفتہ
|
|
1 مہینہ
|
|
دہلی
|
|
43
|
|
45
|
|
48
|
|
63
|
|
-4.44
|
|
-10.42
|
|
-31.75
|
|
ممبئی
|
|
41
|
|
41
|
|
45
|
|
54
|
|
0.00
|
|
-8.89
|
|
-24.07
|
|
پونے
|
|
34
|
|
34
|
|
45
|
|
42
|
|
0.00
|
|
-24.44
|
|
-19.05
|
|
جے پور
|
|
42
|
|
42
|
|
50
|
|
55
|
|
0.00
|
|
-16.00
|
|
-23.64
|
|
بنگلورو
|
|
57
|
|
57
|
|
66
|
|
88
|
|
0.00
|
|
-13.64
|
|
-35.23
|
|
چنئی
|
|
42
|
|
42
|
|
63
|
|
100
|
|
0.00
|
|
-33.33
|
|
-58.00
|
|
حیدرآباد
|
|
35
|
|
35
|
|
50
|
|
53
|
|
0.00
|
|
-30.00
|
|
-33.96
|
|
آل انڈیا
|
|
47.52
|
|
47.93
|
|
54.55
|
|
62.27
|
|
-0.86
|
|
-12.89
|
|
-23.69
|
|
مہاراشٹر، کرناٹک، آندھرا پردیش اور دہلی کی بڑی منڈیوں میں فصل کی آمد میں اضافہ ہو رہا ہے اور اس وجہ سے پچھلے کچھ دنوں میں قیمتیں درست ہوئی ہیں۔ ٹماٹر کی تھوک قیمتوں میں کمی متوقع ہے کیونکہ راجستھان کی فصل مارکیٹ میں ہے اور دوسری ریاستوں سے فصلیں دسمبر کے آخر تک آنے کی امید ہے۔ کم بارشوں کی وجہ سے مہاراشٹر اور گجرات میں سپلائی میں رکاوٹ دور ہو گئی ہے اور بیشتر خوردہ بازاروں میں ٹماٹر کی قیمتیں نیچے آ گئی ہیں۔
۔ ۔ ۔ ۔ ۔ ۔ ۔ ۔ ۔
(ش ح۔ع ح۔ ف ر (
U-14701
(Visitor Counter : 92
وزارت آیوش
آیوش کی وزارت نے اتراکھنڈ کے الموڑہ ضلع میں 200آیوش صحت ومعالجہ مراکز کو منظوری دی
نئی دہلی:15دسمبر، 2020:قومی آیوش مشن ، کی مرکزی امداد یافتہ اسکیم کے تحت آیوش کی وزارت نے اتراکھنڈ میں 200 آیوش صحت و معالجہ مراکز  کو منظوری دی ہے۔ اس سلسلے میں اروند لال وندنا لال  فاؤنڈیشن، نئی دہلی، اتراکھنڈ کے الموڑہ ضلع میں آیوش صحت ومعالجہ مراکز  کے آپریشن میں آیوش کے محکمے کو تعاون فراہم کررہا ہے۔ اس سلسلے میں سبھی اسٹیک ہولڈروں کے درمیان 10 دسمبر 2020 کو ایک سہ فریقی مفاہمت نامے پر دستخط کیے گئے۔ اس ورچول پروگرام میں سکریٹری ، جوائنٹ سکریٹری ، ڈائرکٹر ، اتراکھنڈ اور ڈاکٹر اے ایل وی ایل فاؤنڈیشن، نئی دہلی کے چیئرمین ڈاکٹر اروند لال موجود تھے۔
ان مراکز پر مقررہ سرگرمیوں کو آسانی سے انجام دینے کیلئے منصوبہ بندی کرنے، نفاذ اور ادارے کو سبھی ضروری امداد مہیا کرانے کی پوری ذمہ داری اتراکھنڈ کی ریاستی حکومت کی ہوگی۔ مرکزی حکومت اس سلسلے میں ضروری تکنیکی امداد فراہم کریگی۔ اے ایل وی ایل فاؤنڈیشن مرکز میں آنے والے لوگوں کی فہرست بنانے، لوگوں کے صحت کارڈ بنانے اور آیوش صحت و معالجہ مراکز سے وابستہ عملے کو تربیت فراہم کرنے اور ان کی کام کی صلاحیت کو بڑھانے میں مدد کریگا۔
آیوش صحت ومعالجہ مراکز کے آپریشن سے متعلق رہنما خطوط میں حکومت اور غیرسرکاری تنظیموں کے ساتھ شراکت داری کرنے کا التزام ہے تاکہ جامع پرائمری صحت خدمات فراہم کرنے کیلئے صحت کے ماحول کو بہتر بنایا جاسکے۔ مرکزی حکومت نے ملک بھر میں سال 2024-2023 تک مرحلہ وار طریقے سے 12500 آیوش صحت و معالجہ مراکز کو عمل میں لانے کا فیصلہ کیا ہے۔
-----------------------
م ن۔م ع۔ ع ن
U NO:8111
(Visitor Counter : 100
الیکٹرانکس اور اطلاعات تکنالوجی کی وزارت
سی این ایس ای، آئی آئی ایس سی اور ایل اے ایم ریسرچ کے مابین مفاہمتی عرضداشت کا باہم تبادلہ عمل میں آیا
الیکٹرانکس اور آئی ٹی کی وزارت  نے انڈین انسٹی ٹیوٹ آف سائنس  ، بنگلورو میں واقع سینٹر فار نینو سائنس اینڈ انجینئرنگ  اور ایل اے ایم ریسرچ انڈیا کے مابین آج گاندھی نگر میں جاری سیمی کون انڈیا میں مفاہمتی عرضداشت  پر دستخط کے باہم تبادلے کا اعلان کیا۔
یہ اشتراک، جس کا آغاز وزارت کے ذریعہ کیا گیا، آئی آئی ایس سی کے سی ای این ایس ای کی تعلیمی عمدگی اور ایل اے ایم ریسرچ، جو کہ اختراعی ویفر فیبریکیشن آلات کا مشہور سپلائر ہے، کی عالمی مہارت کو یکجا کرتا ہے۔
ایل اے ایم ریسرچ کا اولوالعزم ہدف آئندہ 10 برسوں میں بھارت میں نینو فیبریکیشن میں 60000 مضبوط افرادی قوت تیار کرنے کے لیے سیمی ورس سالیوشن کو بروئے کار لانا ہے۔
اس تعاون کا بنیادی مقصد بھارتی یونیوسٹیوں کے لیے مشترکہ طور پر اپنی مرضی کے مطابق کورس کو تیار کرنا ہے، جو سیمی کنڈکٹر فیبریکیشن ٹکنالوجی کی تعلیم کے لیے وقف ہو۔ یہ ایل اے ایم ریسرچ کے جدید ترین سیمی ورس سالیوشنز ورچووَل فیبریکیشن سافٹ ویئر، سیمیولیٹر 3ڈی کو بروئے کار لائے گا۔
آئی آئی ایس سی اور ایل اے ایم ریسرچ باہمی تعاون سے پائلٹ کورس کے نصاب کے لیے فریم ورک تیار کریں گے۔ پہلا مرحلہ دسمبر 2023 تک مکمل ہونے کی توقع ہے، دوسرے مرحلے کے جون 2023 تک مکمل ہونے کی امید ہے۔
یہ اعلان ہنرمندی ترقیات اور صنعت کاری اور الیکٹرانکس اور آئی ٹی کے وزیر مملکت جناب راجیو چندر شیکھر، ایم ای آئی ٹی وائی کے سکریٹری جناب الکیش کما ر شرما، ایس ای ایم آئی کے صدر جناب اجیت منوچا اور حکومت اور صنعتوں کے سینئر افسران کی موجودگی میں کیا گیا۔
وزیراعظم کا دفتر
گلوبل ساؤتھ سربراہ کانفرنس 2023کی آواز کے لیڈروں کے افتتاحی اجلاس میں وزیراعظم کے اختتامی کلمات کامتن
عالی مرتبت خواتین وحضرات !
میں آپ کے بصیرت افروز بیانات کے لئے شکریہ اداکرتاہوں ۔ آپ کے مشاہدات ، اب تک کے پہلے ‘‘گلوبل ساؤتھ سربراہ کانفرنس کی آواز ’’کے اگلے آٹھ اجلاس میں ہماری رہنمائی کریں گے ۔ آپ کے الفاظ سے یہ بات واضح ہے کہ انسانوں پرمرتکز ترقی ، ترقی پذیرملکوں کے لئے ایک اہم ترجیح ہے ۔ آج کے اقدامات کی بدولت ، ہمارے مشترکہ چیلنج بھی سامنے آئے ہیں ، جو ہم سبھی کے ذہنوں میں سب سے زیادہ چھائے ہوئے ہیں ۔ ترقی سے متعلق ہماری ضروریات کے لئے وسائل کی کمی اورقدرتی آب وہوا اورجغرافیائی اور سیاسی صورت حال –دونوں میں بڑھتا عدم استحکام ، خاص تشویش کے معاملے ہیں ۔ ان سب کے باوجود ، یہ بات بھی واضح ہے کہ ہم ترقی پذیرممالک ، مثبت توانائی اور اعتماد سے بھرپورہیں ۔
بیسویں صدی میں ، ترقی یافتہ ممالک ، عالمی معیشت کے آلۂ کار تھے ۔ آج ان میں سے زیادہ تر ترقی یافتہ معیشتیں ، سست روی کاشکارہیں ۔ واضح طورپر اکیسویں صدی میں ، عالمی ترقی ، گلوبل ساؤتھ کے ملکوں میں ہوگی ۔ میں سمجھتاہوں کہ اگرہم سب مل کرکام کریں تو ہم عالمی ایجنڈہ طے کرسکتے ہیں ۔ آج اورکل ہونے والے ہونے والے اجلاس کے دوران ، ہم مزید بیش قیمتی خیالات پیش کرسکتے ہیں اور انھیں دنیا کے سامنے بلند آواز میں پیش کرسکتے ہیں ۔ جو آج کے ہمارے تبادلہ خیال اورغوروخوض کے بتیجے میں ابھرکر آئے ہیں ۔ ہماری کوشش ، گلوبل ساؤتھ –عالمی ایجنڈے کے بارے میں ہم جو کچھ بھی مل کرسکتے ہیں اورجو کچھ بھی ہم سب مل کرکوشش کرسکتے ہیں –دونوں کے لئے عمل پرمبنی نکات کا خلاصہ کرنے کی ہوگی ۔
گلوبل ساؤتھ کی آواز کو خود اپنا لب لہجہ طے کرنے کی ضرورت ہے ۔ آپس میں مل کر –ہمیں نظاموں ، اورحالات ، جوکہ ہمارے بنائے ہوئے نہیں ہیں ، پرانحصارکرنے سے متعلق اپنے طریقہ کارکو ترک کرنے کی ضرورت ہے ۔
میں ایک بارپھرآپ کے وقت ، موجودگی اوربیش قیمتی اورقابل قدرآراء کے لئے آپ کا شکریہ اداکرتاہوں ۔
آپ کا شکریہ –دھنیہ واد۔
سٹرک ٹرانسپورٹ اور شاہراہوں کی وزارت
جناب نتن گڈکری نے کہا کہ اگلے پانچ سالوں میں مرکز اور ریاستوں، دونوں کو ملک کے ٹرانسپورٹ سیکٹر کو پانچ ٹریلین ڈالر کی معیشت بنانے کے لیے مل کر کام کرنا چاہیے
روڈ ٹرانسپورٹ اور ہائی ویز کے مرکزی وزیر جناب نتن گڈکری نے کہا ہے کہ اگلے پانچ سالوں میں مرکز اور ریاستوں کو ملک کے ٹرانسپورٹ سیکٹر کو پانچ ٹریلین ڈالر کی معیشت بنانے کے لیے مل کر کام کرنا چاہیے۔ آج بنگلورو میں ٹرانسپورٹ ڈیولپمنٹ کونسل  کی 41ویں میٹنگ سے خطاب کرتے ہوئے انھوں نے کہا کہ اگلے 5 سالوں میں آٹوموبائل انڈسٹری کو 7.5 لاکھ کروڑ سے بڑھا کر 15 لاکھ کروڑ کرنے کی کوشش کی جانی چاہئے، تاکہ ہندوستان کو دنیا میں آٹوموبائل مینوفیکچرنگ کے ایک اعلی مرکز بنایا جاسکے۔ انہوں نے کہا کہ یہ کام صرف ہندوستانی سڑک کے شعبے کے لئے بہترین ٹکنالوجی کو اپنانے اور تمام ریاستوں / مرکز کے زیر انتظام علاقوں کے ذریعہ ڈیجیٹل کنٹیکٹ لیس خدمات پر زور دینے سے ہی ممکن ہے۔ وزیر موصوف نے کہا کہ آلودگی اور اخراج کو کم کرنے کے لیے تمام ڈیزل بسوں کو الیکٹرک بسوں سے بدل دینا چاہیے۔ جناب گڈکری نے کہا کہ تمام حصص داروں کو آتم نربھر بھارت کے وزیر اعظم کے ویژن کو پورا کرنے کا عزم کرنا چاہیے۔ انہوں نے اس بات کا اعادہ کیا کہ سڑک حادثات کے حوالے سے سنجیدہ اور حساس انداز اپنانے کی ضرورت ہے اور لوگوں کی قیمتی جانوں کو بچانے کے لیے سخت فیصلے کرنا ہوں گے۔
اتر پردیش، مدھیہ پردیش، اتراکھنڈ، ہماچل پردیش، منی پور، گوا، کرناٹک، دہلی اور تمل ناڈو کے ٹرانسپورٹ کے وزراء نے 41ویں ٹرانسپورٹ ڈیولپمنٹ کونسل  میں شرکت کی۔ سڑکوں کی تعمیر، پبلک ٹرانسپورٹ، ٹیکنالوجی کو اپنانے، روڈ سیفٹی اور روڈ ٹرانسپورٹ کی ترقی پر وزارت کے اقدامات کو وزراء نے سراہا ۔ انھوں نے موٹر گاڑی  ایکٹ 2019 کو سامنے لانے اور اس کے تیزی سے نفاذ کے لیے جناب گڈکری کی تعریف کی۔ انھوں نے سڑکوں کی نقل و حمل، سڑک کی حفاظت اور سپورٹ ٹرانسپورٹ انفرا اسٹرکچر کے معیار کو بہتر بنانے کے لیے متعلقہ ریاستوں/مرکز کے زیر انتظام علاقوں کے ذریعے کئے گئے مختلف اقدامات کے بارے میں بھی بات چیت کی۔ انھوں نے الیکٹرک بسوں کو اپنانا اور ان کی خریداری، چارجنگ اسٹیشنوں کا قیام، ڈرائیور ٹریننگ سینٹرز، گاڑیوں کے فٹنس مراکز وغیرہ جیسے چیلنجز پر بھی روشنی ڈالی۔
آر ٹی ایچ اور شہری ہوا بازی کے وزیر مملکت، جنرل  وی کے سنگھ، سکریٹری جناب گریدھر ارامانے، اور جوائنٹ سکریٹری جناب محمود احمد نے بھی حاضرین سے خطاب کیا۔
وزارت اطلاعات ونشریات
جناب گورَو دویدی کو پرسار بھارتی کا سی ای او مقرر کیا گیا
صدر جمہوریہ ہند نے سیلکشن کمیٹی کی سفارش پر، جناب گورَو دویدی کو ان کے عہدہ اختیار کرنے کی تاریخ سے پانچ سال کی مدت کے لیے پرسار بھارتی میں اگزیکیوٹیو ممبر  کے طور پر مقرر کیا ہے۔
جناب دویدی چھتیس گڑھ کیڈر کے 1995 بیچ کے انڈین ایڈمنسٹریٹیو سروس کے افسر ہیں۔
وزارت دفاع
اسلحہ ساز فیکٹری بورڈ کی کارپوریٹ میں تبدیلی
رکشا راجیہ منتری جناب اجے بھاٹیہ نے آج راجیہ سبھا میں جناب بنوئے وشوم کے سوال کا تحریری جواب دیتے ہوئے درج ذیل معلومات فراہم کی:
حکومت نے اسلحہ ساز فیکٹری بورڈ  کو کارپوریٹ میں تبدیل کرنے کے بعد او ایف بی کے ملازمین کے مفادات کی حفاظت کو یقینی بنانے کے لیے درج ذیل انتظامات کیے ہیں:
اس بات کا فیصلہ کیا گیا ہے کہ نئی ڈی پی ایس یو  کے سپرد کی جانے والی پیداواری اکائیوں اور غیر پیداواری اکائیوں سے وابستہ او ایف بی کے تمام ملازمین  کو بغیر کسی ڈیپوٹیشن الاؤنس  کے فارین سروس کی شرائط پر، ان ڈی پی ایس یو میں ابتدائی طور پر تقرری کی تاریخ سے دو سال کی مدت کے لیے منتقل کر دیا جائے گا۔
او ایف بی ہیڈ کوارٹر، او ایف بی نئی دہلی آفس، او ایف اسکولوں اور او ایف اسپتالوں کے تمام ملازمین کو، ابتدائی طور پر تقرری کی تاریخ سے دو سال کی مدت کے لیے، محکمہ دفاعی پیداوار کے تحت کام کرنے والے اسلحہ ساز فیکٹریوں کے ڈائریکٹوریٹ  میں منتقل کر دیا جائے گا۔ تب تک یہ ملازمین نئے اداروں میں نیم ڈیپوٹیشن پر رہتے ہوئے، مرکزی حکومت کے ملازمین پر لاگو ہونے والے شرائط و ضوابط کے ماتحت ہوں گے۔ ان کی تنخواہ، بھتہ، چھٹی، طبی سہولیات، کریئر کی ترقی اور دیگر سروس کی شرائط بھی انہی ضابطوں، قاعدوں اور احکام کے مطابق ہوں گی، جن کا اطلاق مرکزی حکومت کے ملازمین پر ہوتا ہے۔
ریٹائر ہونے والے اور موجودہ ملازمین کی پنشن حکومت کے ذریعے ہی ادا کی جائے گی۔
حکومت کے ذریعے مئی، 2020 میں اسلحہ ساز فیکٹری بورڈ کو کارپوریٹ میں تبدیل کرنے کے اعلان کے بعد سے ہی، حکومت نے او ایف بی کو کارپوریٹ میں تبدیل کرنے سے متعلق سکریٹری  کی صدارت میں او ایف بی کے ملازمین کے فیڈریشن کے ساتھ متعدد گفت و شنید کروائی ہے۔ ان کی تشویشوں اور مشوروں کو نوٹ کیا گیا۔ او ایف بی کے ملازمین کے مفادات کے تحفظ سے متعلق ان کی بنیادی تشویش کو دور کر دیا گیا ہے، جیسا کہ اوپر بیان کیا گیا۔ یہاں پریہ بات قابل ذکر ہے کہ چیف لیبر کمشنر  نے بھی آئی ڈی ایکٹ 1947 کے تحت مصالحتی کارروائی کے حصہ کے طور پر حکومت اور او ایف بی فیڈریشنز کے ساتھ بات چیت کی تھی۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 201.33 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا 5.60 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
2,01,33,02,325
|
|
بچی ہوئی خوراکیں
|
|
5,60,57,420
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 201.33 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 5.60 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت خزانہ
انٹیگریٹڈ چیک پوائنٹ، اٹاری، امرتسر سے ڈائریکٹوریٹ آف ریونیو انٹیلی جنس  نے بین الاقوامی مارکیٹ میں تقریباً 38.36 کروڑ روپے کی مالیت کی 5.480 کلوگرام ہیروئن ضبط کی
ڈائریکٹوریٹ آف ریونیو انٹیلی جنس  نے منشیات کی اسمگلنگ روکنے کی اپنی کوششوں میں ہند-پاک سرحد پر زمینی راستے سے ہندوستان میں ہیروئن کی اسمگلنگ کے ایک نئے طریقہ کار کا پتہ لگایا۔ ڈی آر آئی افسران کو حاصل خفیہ اطلاعات اور مزید پروفائلنگ کی بنیاد پر انٹیگریٹڈ چیک پوسٹ، اٹاری، امرتسر پر جھاڑو کی ایک کھیپ کو روکا گیا۔ جانچ پڑتال پر کل 5.480 کلوگرام ہیروئن برآمد کی گئی جس کی بین الاقوامی مارکیٹ میں قیمت 38.36 کروڑ روپے بتائی جاتی ہے۔
چالیس تھیلوں میں 4,000 جھاڑووں کی کھیپ میں ہیروئن کو چھپا کر 442 بانس کی لاٹھیوں میں بھرا گیا تھا۔ دریائی گنے کی یہ کھوکھلی لاٹھیاں چھوٹے چھوٹے ٹکڑوں کے تین تھیلوں میں تھیں۔ لاٹھیوں کے مزید چھپانے کیلئے ان کے سروں کو مصنوعی طور پر سیل کیا گیا تھا۔ انہیں "افغان جھاڑو" کے اندر رکھا/پیک کیا گیا ہے جو باہر سے لوہے کے تار سے بندھے ہوئے تھے۔
افغانستان سے "افغان جھاڑو" کی کارگو کھیپ ایک افغان شہری نے اپنی ہندوستانی قومی بیوی کے ساتھ مل کر جعلی ہندوستانی شناختی کارڈ کے ساتھ درآمد کی تھی۔ مذکورہ افغان شہری 2018 میں دہلی پولیس کے ذریعہ درج کیے گئے پہلے این ڈی پی ایس کیس میں ضمانت پر رہا تھا۔ افغان شہری اور اس کی اہلیہ دونوں کو این ڈی پی ایس ایکٹ 1985 کے تحت گرفتار کیا گیا تھا۔ پوری سازش اور اسمگلنگ کے طریقوں کا پتہ چلانے اور شواہد اکٹھے کرنے کے لیے آگے کی کارروائی اور تحقیقات کی جا رہی ہیں۔
امور داخلہ کی وزارت
غیر ملکی افراد کو26 ہزار 786 طویل مدتی ویزا دیئے گئے، جن میں یکم جنوری 2015 سے 31 دسمبر 2019 تک بنگلہ دیش ، افغانستان اور پاکستان سے آنے والے اقلیتی فرقوں کے 25 ہزار 782 افراد شامل ہیں: جناب نتیانند رائے
نئی دہلی،17؍مارچ،امور داخلہ کے مرکزی وزیر مملکت جناب نتیا نند رائے نے آج لوک سبھا میں پڑوسی ممالک کی اقلیتوں سے تعلق رکھنے والے افراد کو ویزا دئے جانے کے سلسلے میں کئے گئے سوالات کے تحریری جواب میں بتایا کہ بنگلہ دیش ، افغانستان اور پاکستان سے قانونی سفری دستاویزات یعنی جائز پاسپورٹ اور جائز ویزہ کے ساتھ ہندوستان آنے والے اور ہندوستان کی شہریت حاصل کرکے یہاں مستقل طور پر رہنے کے خواہش مند افراد کے درجہ ذیل زمروں کو طویل مدتی ویزا  دیا جاتا ہے۔:
- بنگلہ دیش ؍ افغانستان ؍ پاکستان میں اقلیتی فرقوں ہندوؤں، سکھوں ، بودھ ، جین ، پارسیوں اور عیسائی مذہب سے تعلق رکھنے والے افراد ۔
- بنگلہ دیش ؍ پاکستان کی ایسی خواتین جنہوں نے ہندوستانی شہری سے شادی کی ہے اور ہندوستان میں رہتی ہوں یا افغانستان کے شہری نے ہندوستان کے شہری سے ہندوستان میں شادی کی ہو اور ہندوستان میں قیام پذیر ہوں۔
- بنگلہ دیش ؍ افغانستان ؍ پاکستان کی شہریت رکھنے والی ہندوستان نژاد خواتین ، جنہوں نے بنگلہ دیش ؍ افغانستان ؍ پاکستان کے شہری سے شادی کی ہو اور بے ہوہ ہوجانے ، طلاق دیئے جانے کی وجہ سے ہندوستان واپس لوٹ رہی ہوں، اور جن کی مدد کرنے کے لئے بنگلہ دیش ؍ افغانستان ؍ پاکستان میں کوئی مرد رُکن نہ ہو ۔
- انتہائی ہمدردی کے تقاضے والے معاملے۔
جناب نتیا نند رائے نے کہا کہ یکم جنوری 2015 سے 31 دسمبر 2019 تک ہندوستان میں آمد کے بعد ایسے 26 ہزار 786 غیر ملکی افراد کو طویل مدتی ویزا دیا گیا ہے۔ ان میں 25 ہزار 782 افراد کا تعلق بنگلہ دیش ، افغانستان اور پاکستان کے اقلیتی فرقوں سے ہے، جنہیں اسی مدت کے دوران ہندوستان میں آمد کے بعد ایل ٹی وی دیا گیا۔ سری لنکا سے آنے والے اقلیتی فرقے کے لوگوں کے لئے ایسا ایل ٹی وی دئے جانے کا کوئی مخصوص ضابطہ نہیں ہے۔
امور داخلہ کے وزیر مملکت نے ایوان کو یہ بھی بتایا کہ حکومت نے ایل ٹی وی پر ہندوستان میں رہنے والے ایسے افراد کو بہت سی سہولیات بھی فراہم کرائی ہیں۔ ان میں ایک بار میں پانچ برس کی مدت کے لئے ایل ٹی وی دیا جانا ، ایسا ایل ٹی وی رکھنے والوں کے بچوں کو اسکولوں ، کالجوں ، یونیورسٹیوں ، تکنیکی ؍ پروفیشنل انسٹی ٹیویشن وغیرہ میں ریاستی حکومت ؍ مرکز کے زیر انتظام خطے کی انتظامیہ سے کسی خصوصی اجازت کے بغیر داخلے کی اجازت ، نجی شعبے میں روز گار حاصل کرنے کی اجازت ، اپنے روز گار کے لئے ایکوموڈیشن اور رہائشی اکائی خریدنے کی اجازت ، اپنے آبائی ملک ؍ تیسرے ملک جانے کے لئے یہ پھر سے داخلہ  دینا ریاست ؍ مرکز کے زیر انتظام خطے کے اندر آزادی سے آنے جانے وقت پر ایل ٹی وی کی مدت آگے نہ بڑھانے پر جرمانے کی تخفیف، بینک کھاتے کھولنے ، ڈرائیونگ لائسنس جاری کرنے، پین کارڈ اور آدھار نمبر وغیرہ جاری کرنے کی سہولت شامل ہے۔
وزیر موصوف نے کہا کہ شہریت  قانون – 2019 بنگلہ دیش ؍ افغانستان اور پاکستان سے آنے والے ایسے ہندو ، سکھ ، بودھ، جین ، پارسی اور عیسائی فرقے سے تعلق رکھنے والے تارکین وطن کو شہریت دیتا ہے، جو 31 دسمبر 2014 کو یا اس سے قبل ہندوستان میں داخل ہوئے ہوں اور جن کو مرکزی حکومت نےپاسپورٹ  قانون -1920 کی دفعہ - 3 کی ضمنی دفعہ  کی کلاز سی کے تحت یا غیر ملکیوں سے متعلق قانون – 1946 یا اس کے تحت تیار کئے گئے کسی اصول ؍ حکم کے ضابطوں کے اطلاق سے چھوٹ دی گئی ہے۔
۔۔۔۔۔۔۔۔۔۔۔۔۔۔۔۔۔۔

U-1285
(Visitor Counter : 120
وزارات ثقافت
’ہمالیہ کے ثقافتی ورثے کے تحفظ اور ترقی کے لیے مالی امداد کی اسکیم‘ ہمالیائی خطے کے ثقافتی ورثے کی حفاظت کرتی ہے
نئی دہلی:28؍مارچ2022: شمال مشرقی خطے کی ثقافت، سیاحت اور ترقی کے وزیر جناب جی کشن ریڈی نے آج لوک سبھا میں اطلاع فراہم کی کہ وزارت ثقافت تحقیق، دستاویزات، نشر و اشاعت وغیرہ کے ذریعے مرکز کے زیر انتظام علاقوں جموں و کشمیر، اور لداخ نیز ہماچل پردیش، اتراکھنڈ، سکم اور اروناچل پردیش کی ریاستوں میں پھیلے ہوئے ہمالیائی خطے کے ثقافتی ورثے کو فروغ دینے، تحفظ دینے اور اس کی حفاظت کے مقصد کے لئے 'ہمالیہ کے ثقافتی ورثے کے تحفظ اور ترقی کے لیے مالی امداد کی اسکیم' کے نام سے ایک مالی امداد کی اسکیم کا انتظام رکھتی ہے۔ اس اسکیم کے تحت کالجوں اور یونیورسٹیوں سمیت رضاکارانہ تنظیموں کو ثقافتی ورثے پر مطالعہ اور تحقیق، پرانے مخطوطات، ادب، آرٹ اور دستکاری اور ثقافتی سرگرمیوں/ واقعات مثلاً موسیقی اور رقص، آرٹ اور ثقافت کے آڈیو ویژول پروگراموں کے ذریعے تشہیر اور روایتی اور لوک فن کی تربیت کے لیے مالی مدد فراہم کی جاتی ہے۔ ایک تنظیم کے لیے فنڈنگ کی مقدار 10.00 لاکھ روپے سالانہ ہے۔ اسکیم پر ماہرین کی مشاورتی کمیٹی  کو زیادہ سے زیادہ حد سے اوپر رقم کی سفارش کرنے کا اختیار حاصل ہے۔ لیکن اس اسکیم کے تحت 30.00 لاکھ روپے سے زیادہ کی رقم کی سفارش نہیں کی جاسکتی ہے۔ مذکورہ اسکیم ایک مرکزی سیکٹر کی اسکیم ہے اور ریاستی حکومتوں کو براہ راست کوئی فنڈ جاری نہیں کیا جاتا ہے۔
ثقافت کی وزارت ’بودھ/ تبتی ثقافت اور فن کی ترقی کے لیے مالی امداد کی اسکیم‘ کے نام سے ایک مخصوص مالیاتی گرانٹ اسکیم کا انتظام رکھتی ہے تاکہ رضاکارانہ طور پر کام کرنے والی بودھ/ تبتی تنظیموں کو مالی مدد فراہم کی جا سکے۔ اس میں وہ مٹھ بھی شامل ہیں جو بودھ/تبتی ثقافت، روایت کی تشہیر اور سائنسی ترقی اور متعلقہ شعبوں میں تحقیق میں مصروف ہیں۔ یہ اسکیم ہمالیہ خطے سمیت پورے ملک میں لاگو ہے۔